**Forretningsforståelse** eller **forretningssans** kan beskrives som en iver og hurtighet i å forstå og håndtere en forretningssituasjon (risiko og muligheter) på en måte som sannsynligvis vil føre til et godt resultat. I tillegg har forretningssans dukket opp som et redskap for å forbedre økonomiske resultater og lederutvikling. Følgelig har flere forskjellige typer strategier utviklet seg rundt det å forbedre forretningssans.

Egenskaper
----------

### Tenking på ledernivå

I boken fra 2012 *Seeing the Big Picture: Business Acumen to Build Your Credibility, Career, and Company* skrevet av Kevin R. Cope la han frem at en person med forretningssans ser virksomheten med en "utøvende mentalitet" (*executive mentality*) som innebærer at de forstår hvordan de bevegelige delene av et selskap jobber sammen for å oppnå suksess og hvordan økonomiske beregninger som resultatmargin, kontantstrøm og aksjekursen reflekterer hvor godt hver av de bevegelige delene gjør jobben sin. Cope foreslo at en person som har følgende fem evner kan beskrives som noen som har en sterk forretningssans: 

1. Ser det store bildet av organisasjonen: Hvordan de viktigste driverne av forretningen forholder seg til hverandre, arbeider sammen for å produsere lønnsom vekst og forholder seg til jobben
2. Forstår viktig selskapskommunikasjon og -data, inkludert regnskap
3. Bruker kunnskap for å ta gode beslutninger
4. Forstår hvordan handlinger og beslutninger påvirker viktige bedriftstiltak og ledermål
5. Effektivt kommuniserer ideer til andre ansatte, ledere, toppledere og publikum

### Kjennetegn

Raymond R. Reilly ved Ross School of Business på University of Michigan og Gregory P. Reilly ved University of Connecticut har foreslått trekk som personer med forretningssans tenkes å besitte:

* En akutt oppfatning av dimensjonene av forretningsspørsmål
* Evne til å hente ut mening av kompleksitet og en usikker fremtid
* Kjennskap til konsekvensene av et valg for alle berørte parter
* Besluttsom
* Fleksibilitet for ytterligere endringer hvis det blir nødvendig i fremtiden

Dermed kan man si at å utvikle sterk forretningssans betyr å få mer gjennomtenkte analyser, klarere logisk grunnlag for forretningsbeslutninger, bedre oppmerksomhet knyttet til viktige dimensjoner for implementering og drift, og mer disiplinert resultatstyring.

### Finansiell kompetanse

Finansiell kompetanse vil si å ha en omfattende forståelse av driverne av vekst, lønnsomhet og kontantstrøm, en organisasjons regnskap, viktige resultatmål, og konsekvensene av beslutninger om verdiskaping. I en artikkel av Society for Human Resource Management med tittelen *Business Acumen Involves More Than Numbers* forklarte Chris Berger fra CTPartners at forretningssans starter med evnen til å forstå hvordan et selskap tar beslutninger, og at ledere må være økonomisk kyndige og kunne forstå tall i selskapets regnskap. Det innebærer evnen til å ta grunnleggende bedriftskunnskap, bruke den til å tenke strategisk og deretter gjøre nødvendige tiltak.

Ifølge E. Ted Prince er økonomisk kompetanse nesten aldri det største behovet for de øverste lederne. Han mener at "de fleste av disse allerede er utdannet innen økonomi eller MBA, og mange erfaring fra å jobbe med forretning". Videre mener han at "behovet for disse lederne er å forstå hvordan deres handlinger og deres oppførsel påvirker deres økonomiske beslutningsprosesser og hvordan dette igjen påvirker økonomiske resultater på enhets- og bedriftsnivå." Det er tydelig at et individ med forretningssans har en viss økonomisk forståelse og kunnskap, mens en person med økonomisk kompetanse ikke nødvendigvis har en sterk forretningssans.

### Forretningsledelse og ledelse

Bob Selden ved fakultetet for lederutviklingsprogrammet Mobilizing People i Sveits har observert en komplementær sammenheng mellom forretningssans og ledelse. Selden understreker viktigheten av å pleie både utviklingen av strategiske ferdigheter og gode ledelse- og administrasjonssevner for at bedriftsledere skal oppnå effekt.

En studie publisert i Human Resource Management International Digest med tittelen *Business acumen: a critical concern of modern leadership development: Global trends accelerate the move away from traditional approaches* viste hvordan tradisjonelle metoder for lederutvikling, som er avhengige av vurderinger av personlighet og kompetanse som det vitenskapelige grunnlaget for tilnærmingen, feiler. Artikkelen demonstrerer betydningen av forretningssans i lederutvikling og hevder at forretningssans vil bli viktigere for fremtidige agendaer for lederutvikling og HR. Forskning på dette forholdet til forretningssans resulterte i etableringen av Perth Leadership Outcome Model hvis kobler økonomiske resultater til individuelle lederegenskaper.

I en studie som intervjuet 55 globale bedriftsledere ble forretningssans sitert som det mest kritiske kompetanseområdet for globale ledere.

I boken fra 2011 *Leadership Pipeline* studerte Ram Charan, Stephen Drotter og James Noel prosessen og kriteriene for å velge en gruppeleder, og foreslo at prosessen og kriteriene var like de som brukes for å velge en administrerende direktør. Ifølge dem er velutviklet forretningssans et åpenbart kriterium for å velge en leder.

En organisasjon med mange individer med god forretningssans kan forvente å oppleve ledere med bedre oversikt som igjen gir en evne til å inspirere og begeistre organisasjonen for å oppnå sitt potensial.

Utvikling
---------

Programmer utviklet for å forbedre en person eller gruppe sin forretningssans har støttet opp under anerkjennelsen av konseptet som viktig i bedriftsverdenen. Konsulentfirmaet Executive Development Associates sin 2009/2010-undersøkelse av læringsdirektører (*chief learning officers*), visepresidenter innen personalledelse (*senior vice presidents of human resources*) og ansvarlige for lederutvikling (*heads of executive and leadership development*) oppga forretningssans som den nest viktigste trenden innen lederutvikling. En rapport fra 2011 utforsket virkningen av trening på forretningssans for en organisasjon når det gjaldt immaterielle og mer konkrete uttrykk for verdi. Funnene støtter idéen om at forretningssans er en lært ferdighet utviklet på jobben ved å lære de nødvendige ferdighetene fra kunnskapsmentorer mens man jobber i ulike stillinger. De foreslår også at læringsprosessen varierer mye, fra strukturerte interne opplæringsprogrammer til individuelle selvvalgte bytter av stillinger.

Kombinasjonen av disse rapportene og undersøkelsene indikerer at forretningssans er en lært ferdighet med økende betydning i næringslivet. Det finnes ulike opplegg for å utvikle forretningssans, inkludert forretningssimuleringer og psykologiske vurderinger.

### Forretningssimuleringer

En forretningssimulering er et bedriftsutviklingsverktøy som brukes til å øke forretningssans. Flere selskaper tilbyr forretningssimuleringer som en måte å utdanne mellomledere og ikke-finansielle ledere i organisasjonen innen kontantstrøm- og økonomiske beslutningsprosesser. Formen kan variere fra datasimuleringer til brettspill.

### Psykologiske vurderinger

Ankomsten av personlige vurderinger av forretningssans er basert på fremvoksende teorier om atferdsøkonomi, og forsøker å korrelere medfødte personlighetstrekk med positive økonomiske resultater. Denne metoden tilnærmer seg forretningssans på en måte som ikke er helt basert på kunnskap eller erfaring, men på en kombinasjon av disse og andre faktorer som utgjør en persons økonomiske personlighet eller "signatur". Resultatene fra denne forskningen har vært begrenset, men bemerkelsesverdig.

Referanser
----------

1. 1 2 3 4  Reilly, Dr. Raymond R and Reilly, Dr. Gregory P. "Building Business Acumen", *HR West*, December 2009.
2. ↑  Summerfield, Brian. "A Crisis in Leadership" Arkivert 23. juni 2009 hos Wayback Machine. Arkivert juni 23, 2009, hos Wayback Machine, *Chief Learning Officer Magazine*, April 2008.
3. ↑  Cope, Kevin. *Seeing the Big Picture*. USA: Greenleaf Book Group. s. 2. ISBN 978-1-60832-246-6.
4. ↑  Cope, Kevin. *Seeing the Big Picture*. USA: Greenleaf Book Group. s. 3. ISBN 978-1-60832-246-6.
5. ↑  Hastings, Rebecca R. "Business Acumen Involves More Than Numbers", *SHRM*, April 2008.
6. ↑  «Troubled CTPartners set to file for bankruptcy».
7. ↑
8. ↑  Selden, Bob. "Is Business Acumen a Substitute for Leadership?" Arkivert 19. juli 2008 hos Wayback Machine. Arkivert juli 19, 2008, hos Wayback Machine, 26 February 2008.
9. ↑  Prince, Ted (2008). «Business acumen: a critical concern of modern leadership development: Global trends accelerate the move away from traditional approaches». *Human Resource Management International Digest*. 16 (6): 6–9. doi:10.1108/09670730810900811.
10. ↑  Cohen, Ed. *Leadership Without Borders*. USA: John Wiley and Sons. s. 14. ISBN 978-0-470-82227-2.
11. ↑  Charan, Ram; Noel, James; Drotter, Stephen. *The Leadership Pipeline*. USA: John Wiley and Sons. s. 139. ISBN 978-0-470-89456-9.
12. ↑  Hagemann, Bonnie "2009/2010 Trends in Executive Development" Arkivert 4. mars 2016 hos Wayback Machine. 2009.
13. ↑  Anderson, Dr. Merrill C. "MetrixGlobal Study of Business Acumen Training" Arkivert 22. mai 2011 hos Wayback Machine. Arkivert 2011-05-22 hos Wayback Machine, March 2011.
14. ↑  Perth Leadership Institute White Paper:*Business Acumen and Leadership Development for CEOs and Senior Executives*
15. ↑  Ted Prince, E. (2008). «Research note: How the financial styles of managers impact financial and valuation metrics». *Review of Accounting and Finance*. 7 (2): 193–205. doi:10.1108/14757700810874155.